Валери Иванов
Жалба

chitanka.info

На Пл. Александров

Отдавна в тая твърд робска

не е имало курбан за светци и апостоли…

Пукай се от мъка, земльо попска,

и чопли семки — за Бог да прости!

Низки търгаши ни водиха към „високото“ утре.

Вратове и мутри ни дариха фина „демокрация“.

Лутаме се освирепели като глутница вълци…

И имаме наглостта да се наричаме „нация“!?

Псувай, проклинай, сестро — брата си,

че роб на глупците остана…

Разкъсвай в гняв, селяко, душата си,

че време безплодно, безхлебно захвана!

Тази страна, отдавна изречена и обрулена,

напоследък гмеж — сатани и демони ражда!

Българийо, майко — нещастна, охулена —

умори ме от болка, недоимък и жажда!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.